Cowboy Junkies

Cowboy Junkies é unha banda canadense de country alternativo/blues/folk rock. O grupo formárono en Toronto en 1985 Margo Timmins (vocalista), Michael Timmins (compositor e guitarrista), Peter Timmins (batería) e Alan Anton (baixista).

As súas primeiras actuacións públicas foron en clubs de Toronto, como a Beverley Tavern ou The Rivoli. O seu álbum de estrea, editado en 1986 e producido por Peter Moore, foi o bluseiro Whites Off Earth Now!!, gravado usando un micrófono ambisónico no garaxe da familia.

A fama da banda aumentou co seu segundo álbum, The Trinity Session, gravado en 1987 na igrexa da Sagrada Trindade de Toronto. O seu son, outra vez usando micrófonos ambisónicos, e a súa mestura de blues, country, folk, rock e jazz valeulles a atención da crítica e un seguimento de culto. The Los Angeles Times falou da gravación como un dos dez mellores álbums de 1988.

A banda foi nomeada ao premio de Grupo do Ano nos Juno Awards en 1990 e 1991. O grupo continuou xirando por Norteamérica, Europa, Xapón e Australia, con grandes xiras nos continentes norteamericano e europeo tras os seus álbums de 2002 e 2004. En 2007 publicaron Trinity Revisited para celebrar o 20 aniversario da gravación orixinal de The Trinity Session.

 Discografía 
 Álbum  Ano  Selo Whites Off Earth Now!!  1986  Latent Recordings The Trinity Session  1988  Latent Recordings, RCA Records The Caution Horses  1990  RCA Records Black Eyed Man  1992  RCA Records Pale Sun Crescent Moon  1993  RCA Records, BMG Lay It Down  1996  Geffen Records Miles from Our Home  1998  Geffen Records Open  2001  Latent Recordings, Zoë Records One Soul Now  2004  Latent Recordings, Zoë Records Early 21st Century Blues  2005  Latent Recordings, Zoë Records, Cooking Vinyl At the End of Paths Taken  2007  Latent Recordings, Zoë Records Trinity Revisited  2007  Cooking Vinyl Nomad Series, Vol.1 Renmin Park  2010  Latent, Razor & Tie, Diverse Records Nomad Series, Vol.2 Demons  2011  Latent, Razor & Tie, Diverse Records Nomad Series, Vol.3 Sing in My Meadow  2011  Latent, Diverse Records Nomad Series, Vol.4 The Wilderness  2012  Latent, Razor & Tie, Diverse Records All That Reckoning  2018  Latent, Proper Records Ghosts  2020  Latent Songs of the Recollection  2022  Latent Such Ferocious Beauty  2023  Latent

 Véxase tamén 
 Ligazóns externas 
 Páxina oficial

Categoría:Grupos musicais de Toronto
Categoría:Grupos musicais de Americana
Categoría:Grupos musicais de country alternativo
Categoría:Grupos musicais de country rock
Categoría:Grupos musicais de folk rock
Categoría:Grupos musicais de blues rock
Categoría:Grupos musicais de rock psicodélico
Categoría:Grupos musicais de indie rock
Categoría:Grupos musicais formados en 1986